શીર્ષક: શું એનપીઆર દેશભરમાં એનઆરસી લાવવાનું પહેલું પગલું છે? ફૅક્ટ ચેક\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
કૅબિનેટના આ નિર્ણય પછી ગૃહમંત્રી અમિત શાહે ન્યૂઝ એજન્સી એએનઆઈને આપેલા ઇન્ટરવ્યૂમાં કહ્યું, "એનપીઆરને નેશનલ રજિસ્ટર ઑફ ઇન્ડિયન સિટીઝન(એનઆરઆઈસી) સાથે કોઈ સંબંધ નથી." 

"બંનેના નિયમ અલગ છે. એનપીઆરના ડૅટાનો ઉપયોગ એનઆરસી માટે થઈ જ શકે નહીં. તે વસતિગણતરી 2021 સાથે જોડાયેલો છે."

કેન્દ્રીય મંત્રી પ્રકાશ જાવડેકરે મંગળવારે પત્રકારપરિષદમાં કહ્યું કે વર્ષ 2010માં યુપીએ સરકારે પહેલીવાર એનપીઆર બનાવ્યું હતું. 

તે સમયે આ પગલાનું સ્વાગત કરવામાં આવ્યું હતું.

આ પહેલાં રવિવારે વડા પ્રધાન નરેન્દ્ર મોદીએ દિલ્હીમાં એક રેલીને સંબોધતાં કહ્યું કે વર્ષ 2014થી હાલ સુધી અમારી સરકારમાં એક વખત પણ એનઆરસી શબ્દનો ઉપયોગ કરવામાં આવ્યો નથી. 

"સરકાર વારંવાર ચોખવટ એટલે આપી રહી છે  કે નાગરિક્તા સંશોધન કાયદાને લઈને દેશભરમાં વિરોધપ્રદર્શનો થઈ રહ્યાં છે"

"કેન્દ્ર સરકાર પર આરોપ લગાવવામાં આવી રહ્યા છે કે તે સીએએ પછી એનઆરસી લાવીને દેશના મુસ્લિમોને નાગરિક્તાથી વંચિત કરવા માગે છે." 

બીબીસીએ એનપીઆર-એનઆરસીને લઈને સરકારના તમામ દાવોઓને તપાસવાની શરૂઆત કરી. 

31 જુલાઈ, 2019એ ગૃહમંત્રાલય તરફથી એક ગૅઝેટ જાહેર કરવામાં આવ્યું.

જેમાં લખવામાં આવ્યું કે તમામ રાજ્યોમાં એક એપ્રિલ, વર્ષ 2020થી લઈને 30 સપ્ટેમ્બર, વર્ષ 2020 સુધી આ પ્રક્રિયા કરવામાં આવશે.

અમને તપાસમાં મળ્યું કે વર્ષ 2010માં પહેલીવાર એનપીઆર બનાવવામાં આવ્યું. આને 2015માં અપડેટ કરવામાં આવ્યું.

પરંતુ એનપીઆર વર્ષ 2003માં અટલ બિહારી વાજપેયી સરકારમાં અસ્તિત્વમાં આવ્યું.

નાગરિક્તા કાયદો, 1955માં સુધારો કરીને તે સમયની વાજપેયી સરકારે આમાં "બિનપ્રવાસી"ની એક નવી કૅટેગરી ઉમેરી. 

10 ડિસેમ્બર, 2003માં ગૃહ મંત્રાલય તરફથી જાહેર કરવામાં આવેલાં નોટિફિકેશનમાં ચોખ્ખું દર્શાવવામાં આવ્યું છે કે એનઆરઆઈસી એનપીઆરના ડેટા પર આધારિત રહેશે.

 આ કાયદાના ચોથા નિયમમાં લખ્યું છે, "કેન્દ્ર સરકાર નેશનલ રજિસ્ટર ઑફ ઇન્ડિયન સિટીઝન(એનઆરઆઈસી) માટે દેશભરમાં ઘરે-ઘરે જઈને ડેટા એકઠો કરવાનીની પ્રક્રિયા કરી શકે છે." 

"એવું કરવા માટે રજિસ્ટાર જનરલ ઑફ સિટીઝન રજિસ્ટ્રેશન તરફથી આની સમયમર્યાદા સાથે જોડાયેલું એક અધિકૃત ગૅઝેટ જાહેર કરવામાં આવશે." 

"પૉપ્યુલેશન રજિસ્ટરમાં એકઠી કરવામાં આવેલી દરેક પરિવાર, વ્યક્તિની વિગતની ખરાઈ લોકલ રજિસ્ટાર કરશે." 

"આ પ્રક્રિયામાં એક અથવા તેનાથી વધારે લોકોનો સહયોગ લેવામાં આવી શકે છે. આ વૅરિફિકેશનમાં જો કોઈની નાગરિક્તા...